Ribe Stifts Adresseaviser, 1848-03-24
Vi undertegnede Beboere af Seem Sogn i Nordslesvig kunne ikke længere høre paa, hvorledes vore danske Landsmænd i Kongeriget tale, skrive og handle om os og vore Forhold, uden at tale et Ord med som Vidnesbyrd om, hvad vi selv ville og hvad vi selv ville gjøre, dersom der skulde kræves Handling og Bedrift af os i disse bevægede Tider. Først maae vi i al Eenfoldighed bekjende, at vi helst ønske at beholde Deres Majestæt som vor ene mægtige Konge og Herre, og at vi aldeles ikke kunne bifalde de Landsmænds Ord i Skrift og Tale, som paastaae, at det danske Folk ønske en Forandring i den Forfatning, som er Folkets frie Gave til dets Konger og nedarvet til Deres Majestæt. Thi ikke blot vi Undertegnede ønske og bede, at Deres Majestæt vil bevare Gaven og Arven fra Deres og vore Forfædre, men vi vove at paastaae, at dersom Deres Majestæt vilde foretage en Hyldingsreise Landet rundt for at prøve Aanderne og høre de uhildede Røster fra Hjerternes Grund, da skulde Deres Majestæt erfare, at Landets Børn, efter det store Fleertal vilde samstemme med os, som har vovet at udtale vor Overbeviisning. Men hvilken Forfatning Deres Majestæt vor dyrebare Konge og Herre, end maatte finde at tjene Fædrenelandet bedst, dette erklære vi Alle som een Mand, at vi og vore Børn ville leve og døe som Deres Majestæts troe danske Mænd, og at vi ere fast og urokkelige besluttede paa, at ville med vore Naboer her omkring i Nordslesvig staae som et levende Dannevirke, som en usvigelig Grændsevagt for vort danske Fædreland og vor danske Konge. Thi hverken med det Gode eller med det Onde lade vi os berøve Retten til at være een Siel og eet Hjerte, eller at føre et Navn, kæmpe under een Fane og være eet Samfund med vore Brødre i Kongeriget Danmark; og idet vi høitidelig erklære os villige og beredte til ethvert Offer for dette vort Fædreneland og for Deres Majestæt, vor dyrebare Konge og Herre, bygge vi trygt paa en lignende Troskab og Kjerlighed hos Deres Majestæt, vor Landsfader, imod os; og navnlig maae vi i dybeste og tillidsfuldeste Underdanighed udtale for Deres Majestæt, at vore Hjerter, som aldrig have slaaet varmere for Kongen og Fædrenelandet end just i disse skjæbnesvangre Dage ville føle sig dybt saarede og krænkede, dersom ikke de mulige Forandringer i Landets Forfatning i deres Virkning knytte os nærmere og inderligere til det danske Kongerige, med hvilket vi ville blive i uadskillelig Forbindelse, fra hvilket vi ingen Adskillelse kunne bære. Deres Majestæt kan stole paa os. Vi stole trygt paa Deres Majestæt. Dette Baand kan ingen jordisk Magt opløse, saasandt det er et virkeligt Baand. Den ene vise Gud styrke os fra begge Sider til, ikke selv at løse eller løsne Baandet, men at befæste det i Samdrægtighed; og vi sætte vort freidige Haab til, at denne Aandens og Villiens Eenhed mellem den danske Konge og det hele danske Folk skal bevare Freden for vort lille velsignede Fædreneland. Den Almægtige selv bevare os, og Hans besynderlige Varetægt over Deres Majestæt! Det ønske og bede Deres Majestæts allerunderdanigste og troeste Tjenere. (Underskrivterne følge.) Medens vi naturligviis ikke kunne sympathisere med vore brave Medborgere i Seem forsaavidtsom de maae antages at ønske, at Kongen skulde træde tilbage fra den Reform i de statsretlige Forhold, som Tiden og Nationens Udvikling, efter Hs. Majestæts egen individuelle og landsfaderlige Erkjendelse fordrer, og som vor Konge har været saa ualmindelig lykkelig ikke at lade sig fravriste, men af ærligt Sind efter sindig Overveielse, som en fri Fyrste besluttet, kunne vi ikke noksom glæde os over den Energi, hvormed deres danske Hjerter vende sig bort fra den oprørende Tanke, at de eller nogen af deres danske Brødre skulle blive revne bort fra Danmark for at opsluges af Tydskland eller det tydske Forbund. Som vi af paalidelig Kilde erfare, er Fri folket af Linien, for det 1. Jngeniør=Kompagni, det 1. Artilleri=Regiment, det 3, 4., 5. og 6. DragonRegiment, den 1., 2, 3, 4., 5., 6., 7., S., 9 og 11. Linie=Infanteri=Bataillon, samt det 1., 2 og 3. Jægerkorps, ligesom det 5. Aars Mandskab af Linie-Jnf.Bataillonerne og Jægerkorpserne, indkaldte til uopholdelig Møde ved vedkommende Troppeafdelinger. Ogsaa til Udrederne af Nationalhestene er Ordre udgaaet at holde disse parate til Afgang paa nærmere befaling.